b'\n_START_ARTICLE_\nKalorimetrija\n_START_PARAGRAPH_\nKalorimetrija je znanost za merjenje toplote kemijskih reakcij ali fizi\xc4\x8dne spremembe. Obi\xc4\x8dajno vklju\xc4\x8duje uporabo kalorimetra. Beseda kalorimetrija izhaja iz latinske besede calor, kar pomeni toplota. Za za\xc4\x8detnika kalorimetrije se smatra \xc5\xa1kotski zdravnik in znanstvenik Joseph Black, ki je prepoznal razliko med toploto in temperaturo._NEWLINE_Kalorimetrijo uporabljajo pri ekolo\xc5\xa1kih raziskavah. Z njo dolo\xc4\x8damo kalori\xc4\x8dno vrednost rastlinskih in \xc5\xbeivalskih organizmov ter velikost osnovne in drugotne proizvodnje.\n_START_SECTION_\nPosredna kalorimetrija\n_START_PARAGRAPH_\nPosredna kalorimetrija izra\xc4\x8dunava toploto, ki jo \xc5\xbeivi organizmi proizvajajo iz njihove proizvodnje ogljikovega dioksida in du\xc5\xa1ika z odpadki ali iz njihove porabe kisika. Lavoisier je 1780 opazil, da se proizvajanje toplote lahko predvidi s kori\xc5\xa1\xc4\x8denjem multiregresije na osnovi porabe kisika, ki je potreben za zgorevanje pri teh procesih. Toploto katero proizvajajo \xc5\xbeivi organizmi se lahko meri tudi z direktno kalorimetrijo, tako da se cel organizem postavi v notranjost kalorimetra (npr. \xc5\xbeabe, insekti ...)'